L'Ajuntament de Bétera inicia febrer amb més del 50% de l‘ Espai Jove i d’Igualtat executat
10 de febrer de 2025

• Una fita significativa en el desenvolupament d'aquest projecte tan demandat.

Bétera inicia el mes de febrer amb grans avanços en una de les infraestructures més demandades històricament en el municipi. L’Espai Jove i d’Igualtat ja està executat en més d'un 50%, una dada rellevant que s'extrau de la visita que han realitzat a aquest espai l'Alcaldessa de Bétera, Elia Verdevío, la regidora de Joventut, Diana Zaragozá i la regidora de Dona i Igualtat, Marisa Martínez al costat de la resta de membres de l'Equip de Govern.

“Els avanços són significatius. Conéixer que aquest projecte tan important per a la joventut beterense i en matèria d'igualtat està ja executat en més d'un 50% és, sens dubte, una grata notícia”, ha manifestat Elia Verdevío durant la visita.

Actualment, les obres han aconseguit més del 50% de la seua execució, marcant una fita significativa en el desenvolupament d'aquest projecte tan demandat.

En les últimes setmanes, s'ha completat la instal·lació de les soleres interiors, una fase fonamental que garanteix la base estructural per a les següents etapes de construcció. A més, ja s'estan duent a terme les particions interiors de l'edifici, avançant, així, cap a la definició dels espais que albergaran les diferents activitats i serveis.

Un edifici que es convertirà en un punt de trobada clau per a la joventut del municipi i on es fomentarà la sensibilització i conscienciació de la ciutadania beterense en favor de la igualtat i el respecte a la diversitat.

“Estem desitjant veure més avanços d'aquest espai jove que fomentarà l'entreteniment, l'oci, la informació, la comunicació i la producció cultural dels nostres joves, afavorint la seua formació integral i promovent l'associacionisme”, ha destacat la regidora de Joventut.

Mentre que la regidora de Dona i Igualtat ha subratllat que “la igualtat és un principi rector de les nostres polítiques locals, disposar d'aquest espai reafirma la nostra aposta per fer efectiva la igualtat d'oportunitats entre dones i homes i que millor que fer-ho en un edifici al costat de la joventut de Bétera”.

El Espai Jove i d’Igualtat de Bétera reflecteix el compromís del Consistori amb la creació d'infraestructures modernes i funcionals per al desenvolupament social i cultural en un entorn inigualable que es completarà amb el Parc de Les Alfàbegues que, situat en la intersecció del carrer Felix Pizcueta amb Av. de València, comptarà amb el Skatepark més gran de la comarca Camp de Túria i amb el primer Pumptrack del municipi així com amb una extensa zona enjardinada.

Tal com ho ha catalogat l'Alcaldessa “indubtablement, aquestes instal·lacions són una porta oberta a la joventut i i a la igualtat, tolerància i respecte”.